Trotz em Schtress und de Aaschträngige isch's e schöni Ziit im Kreis vo dr Räbeli-Family. E Ziit mit all ihrem Zauber,  Illusione und Emozione! Und ums umeluege isch dr Dernière-Daag do und s wird nonemool alles gäh, jede goht us sich use und git s'Beschte. Und wenn denn dr Vorhang ändgültig zue goht wird gfiirt und die wo wei, gäbe denne no e Sketsch oder e Muusiguftritt zum Beschte. Am Samschdig wird bereits wiider abgruumt und scho mache sich die erschte Entzugserschiinige bemerkbar. Und wenn denne d'Miedigkeit vo deene zwo Intensive Wuche duure isch ghörsch do und dört säge: "Mir freue is uf s'Räbeli 2012"!